text: Tysk kvinde fanget af højvande: Reddet af lastbil
  31 januar 2016 kl. 05.57
  En tysk kvinde blev lørdag aften overrasket af højvande i Vadehavet ud for Rømø. En redningshelikopter og en unimog måtte derfor redde hende.
  Højvande overraskede lørdag aften en 42-årig tysk kvinde på stranden på Rømø. Kvinden gik en tur på stranden, men da vandet steg, så blev kvinden pludselig fanget. Det oplyser Syd- og Sønderjyllands Politi til TV SYD.
  En redningshelikopter blev derfor sendt i luften. Redningshelikopteren fandt kvinden og sørgede for at lyse på hende, indtil en såkaldt unimog, en terrængående lastbil, kunne køre ud og hente den tyske kvinde i Vadehavet ud for Rømø.
  - Kvinden bliver overrasket, så hun ikke selv kan komme ind. Men hun er uskadt – og tør, siger Henrik Sønderskov, der er vagtchef ved Syd- og Sønderjyllands Politi, til TV SYD.
  Redningsaktion på Rømø Strand er nu afsluttet, personen er i god behold. Hold jer fra stranden i dette vejr. pic.twitter.com/VrWjuyEi3c
  
  42-årig tysk kvinde fanget af højvande i Vadehavet uf. Rømø. Fundet af redningshelikopter og reddet i land af unimog. #politidk
  
  